# Universitat Stanford

La Universitat Stanford (Leland Stanford Junior University) és una universitat privada situada a Stanford (Califòrnia), considerada com una de les més prestigioses dels Estats Units i del món. També és la més selectiva en admissions i és la més ben valorada dels Estats Units en diverses enquestes i mesures.
Stanford fou fundada el 1885 per Leland Stanford, antic governador i senador de Califòrnia i magnat dels ferrocarrils, i la seva dona, Jane Lathrop Stanford, en record del seu únic fill, Leland Stanford, Jr., que havia mort als 15 anys de febre tifoide l'any abans. Stanford es va inaugurar l'1 d'octubre de 1891 com a institució mixta i no religiosa. La matrícula va ser gratuïta fins al 1920. La universitat va tenir problemes econòmics després de la mort de Leland Stanford el 1893, i després de la devastació provocada pel terratrèmol de San Francisco de 1906. Després de la Segona Guerra Mundial, el prebost Frederick Terman va promoure l'esperit emprenedor dels professors i els alumnes per construir una indústria local auto-suficient al que més endavant s'acabaria coneixent com a Silicon Valley. El 1970, Stanford ja tenia un accelerador de partícules, i un dels quatre nodes originals de l'ARPANET (la precursora d'Internet).
Està localitzada a uns 56 km al sud-est de San Francisco, en terrenys del Comtat de Santa Clara contigus a la ciutat de Palo Alto. La universitat es troba per tant en el cor geogràfic i històric de Silicon Valley. Els departaments acadèmics de la universitat estan organitzats en set escoles. El campus, de 3.310 ha, és un dels més grans dels Estats Units. La Universitat és una de les institucions que recapten més diners del país, arribant a superar els mil milions de dòlars l'any 2012. El cost de l'educació és molt alt, però el gran patrimoni de la Universitat li permet d'oferir beques molt generoses, anunciant el 2015 que els estudiants amb ingressos familiars per sota dels 125.000 dòlars anual no haurien de pagar la matrícula.
Professors i alumnes de Stanford han fundat moltes empreses, com Google, Hewlett-Packard, Nike, Sun Microsystems i Yahoo!; les empreses fundades per exalumnes de Stanford generen més de 2,7 bilions de dòlars en volum de negoci anual, l'equivalent a la desena economia mundial. Cinquanta-nou premis Nobel han estat relacionats amb la Universitat, i és l'alma mater de 30 mil-milionaris vius i 17 astronautes. Stanford ha produït 18 premis Turing. El 2015, 21 professors en actiu de Stanford tenien el premi Nobel.

## Notes

* ↑ Sovint anomenada Universitat de Stanford per la creença errònia que el nom li ve de la ciutat de Stanford, seu de la institució. En realitat, l'epònim és Leland Stanford Jr., fill dels seus fundadors.

## Referències

* ↑ «Stanford University» (en anglès). Encyclopædia Britannica, 5 setembre 2024. [Consulta: 8 setembre 2024].
* ↑ «A History of Stanford» (en anglès). Universitat Stanford. [Consulta: 8 setembre 2024].
* ↑ «Stanford University». Encyclopedia Britannica. [Consulta: 21 novembre 2012]. «"Stanford University...one of the most prestigious in the country."»
* ↑ «Stanford University». Encyclopedia.com. «"In 2002 Stanford University stood as one of the premier centers of higher learning and research in the country. Enrolling over 6,000 undergraduates and 7,000 graduate students a year, the university continued to attract some of the leading scholars in their fields and has produced a long list of renowned alumni."»
* ↑ Morgan, John. «Top Six Universities Dominate THE World Reputation Rankings». «"The rankings suggest that the top six-...Stanford University and the University of Oxford – form a group of globally recognised "super brands".»
* ↑ Newport, Frank. «Harvard Number One University in Eyes of Public Stanford and Yale in second place». Gallup.
* ↑ «Class of 2019 admit rates: From selective to ultra-ultra-selective». The Washington Post, 01-04-2015. [Consulta: 3 maig 2015].
* ↑ «Business Insider: The 50 Best Colleges in America».
* ↑ «Council for Aid to Education: Top Fundraisers». Arxivat de l'original el 14 de juliol 2016. [Consulta: 13 maig 2014].
* ↑ «The Daily Beast: College Rankings 2014». [Consulta: 20 desembre 2014].
* ↑ «Niche Best Colleges».
* ↑ «Princeton Review: Dream Colleges». [Consulta: 13 maig 2014].
* ↑ «Parchment Admitted Students Preference Rankings».
* ↑ «The University Entrepreneur Report».
* ↑ «History: Stanford University». Stanford University. [Consulta: 20 desembre 2013].
* ↑ «Chapter 1: The University and the Faculty». Faculty Handbook. Stanford University, 24-09-2013. Arxivat de l'original el 2018-12-25. [Consulta: 7 gener 2014].
* ↑ Carlsmith, Christopher «Percy Tredegar Morgan 1862–1920: Portrait of a Stanford Trustee». Sandstone and Tile, 28, 3, 2004, pàg. 9. Arxivat de l'original el 3 de setembre 2014 [Consulta: 31 agost 2014]. Arxivat 3 de setembre 2014 a Wayback Machine.
* ↑ «History : Stanford University». Stanford.edu. [Consulta: 20 desembre 2013].
* ↑ «History - Part 2 (The New Century) : Stanford University». Stanford.edu. Arxivat de l'original el 20 de desembre 2013. [Consulta: 20 desembre 2013].
* ↑ «History - Part 3 (The Rise of Silicon Valley) : Stanford University». Stanford.edu. Arxivat de l'original el 20 de desembre 2013. [Consulta: 20 desembre 2013].
* ↑ «Stanford Facts at a Glance». [Consulta: 3 maig 2015].
* 1 2 «Where is Stanford? : Stanford University». Arxivat de l'original el 14 d’octubre 2013. [Consulta: 20 desembre 2013].
* ↑ Chea, Terence «Stanford University is 1st College to raise $1B». Associated Press, 20-02-2013 [Consulta: 12 març 2013]. Arxivat 10 de novembre 2013 a Wayback Machine. «Còpia arxivada». Arxivat de l'original el 2013-11-10. [Consulta: 3 maig 2015].
* ↑ «Stanford offers admission to 2,144 students, expands financial aid program». Stanford News, 27-03-2015 [Consulta: 2 maig 2015]. Arxivat 1 de maig 2015 a Wayback Machine.
* ↑ Beckett, Jamie. «Study shows Stanford alumni create nearly $3 trillion in economic impact each year». Arxivat de l'original el 2020-09-21. [Consulta: 3 maig 2015].
* 1 2 «Nobel Laureates : Stanford University». Stanford.edu. [Consulta: 20 desembre 2013].

## Professors i alumnes destacats

* John Steinbeck
* Joan Ramon Resina
* Robert Edgar Allardice (1862-1928), primer professor de matemàtiques
* Hans Blichfeldt (1873-1945), matemàtic

## Vegeu també

* Stanford Torus
* Institut Hoover